als_Latn dik_Latn nus_Latn
Prokuroria e Krimeve të Rënda ka kërkuar sot arrest me burg për Mikel Shallarin të dyshuar si vrasësi me pagesë që ekzekutoi në sheshpushimin e apartamentit të banonte në Tiranë, komisarin Artan Cuku.
Emri i tij u është përcjellë pikave kufitare që prej datës 9 qershor, të njëjtën ditë kur në sistemin Tims është shpërndarë njoftimi në kufi edhe për shtetasin Bujar Daka, 35 vjeç, i dyshuar si porositësi i vrasjes së Cukut, pasi vite më parë, vëllai i tij Agim Daka u vetëvra në zyrën e ish-shefit të komisariatit numër 4, Artan Cuku, gjatë kohës që po pyetej për adresën e të vëllait.
Megjithëse pas vrasjes së Cukut familja Daka deklaroi se nuk kishte lidhje me ngjarjen, pasi kishin kryer më herët një rit fetar pajtimi, indicjet i çuan hetuesit pikërisht tek i dyshuari kryesor Bujar Daka. Ky i fundit ka kryer dëninim në Zvicër në të njejtin burg me vrasësisin e dyshuar Mikel Shallari, poër çështje droge.
Burimet shpjegojnë se grupi i hetimit ka mbledhur prova, sikurse takimet më të hershme të Mikel Shallarit, për të cilin prokurorët janë të sigurtë se është personi që shkrepi armën në deren e shtëpisë së kryekomisar Artan Cukut.
Një ditë më parë, hetues të çështjes vunë në pranga 24-vjeçarin Mikel Shallari. Burimet e policisë shtuan se po për këtë akuzë janë duke punuar për kapjen e personave të tjerë të shpallur në kërkim që dyshohet se kanë bashkëpunuar me 24-vjeçarin Shallari. Ditën e djeshme, kreu i Policisë së Shtetit Haki Çako, si dhe prokurori i çështjes Henrik Ligori pohuan se kanë prova të forta që Mikel Shallari është personi që ka tërhequr këmbëzën e armës që qëlloi për vdekje Cukun.
I riu nga Kuçova, i cili prej disa kohësh ishte shpërngulur prej andej për të jetuar me familjen e tij në “Qytetin Studenti”, në Tiranë, rrezikon dënimin deri me burgim të përjetshëm.
als_Latn als_Latn als_Latn als_Latn als_Latn als_Latn